Astri Rynning

Astri Sverdrup Rynning (født 10. mai 1915 i Sandefjord, død 17. november 2006) var en norsk dommer og politiker (H).Treholt-dommer Astri Rynning død - NRK 21. nov. 2006

Hun ble cand. jur. i 1940 og arbeidet deretter som advokatfullmektig i Larvik og dommerfullmektig i Solør. Hun arbeidet i Justisdepartementet fra 1945, hvor hun fra 1956 var byråsjef.

I 1963 ble hun byrettsdommer i Oslo byrett, hvor ble frem til hun ble lagdommer i Eidsivating lagmannsrett i 1969. I 1978 ble hun lagmann og førstelagmann fra 1980 frem til nådd aldersgrense i 1985. Hun fortsatte som ekstraordinær lagdommer frem til fylte 75 år.

Hun ble landskjent i 1985 da hun administrerte spionsaken mot Arne Treholt. Hun var også dommer i Lillehammer-saken i 1974 og i saken Henki Hauge Karlsen anla for urettmessig avskjedigelse.

 Politikk og verv 

Rynning var tidlig politisk interessert og mens hun var russ i 1934 skulket hun skolen for å høre på et foredrag C.J. Hambro, som var en bekjent av familien, holdt i Stavern.

Hun satt som vararepresentant på Stortinget ra 1965 til 1969 mens Kåre Willoch var handelsminister. Hun var medlem av justiskomiteen. Hun har også vært medlem av Oslo bystyre og var leder av Oslo Senior-Høyre 1987–1997, hvor hun også var æresmedlem.

Hun var forkvinne i Norske Kvinners Nasjonalråd 1959–1968, forkvinne i Kvinners Frivillige Beredskap og i Norske kvinnelige juristers forening 1952–1956. Fra 1978 til 1985 var hun forkvinne i Den norske Dommerforening.Astri Rynning - Store norske leksikon

Rynning ledet bemanningsutvalget som var oppnevnt for å vurdere ulike sider ved redusert bemanning på skip (NOU 1987:15).

I 1984 ble hun utnevnt til kommandør av St. Olavs Orden for embetsfortjeneste og samfunnsnyttig virke.Tildelinger - Astri Sverdrup Rynning - kongehuset.no

 Familie 

Hun var datter av høyesterettsadvokat Trygve Rynning og husmor Aagot Sverdrup. Både hennes far og farfar, Carl Ingwart Theodor Rynning, representerte Høyre på Stortinget. Mens hun var førstelagmann giftet hun seg med sin forgjenger, Jens Fagereng.

 Kilder 
 Rynningfamilien
 Biografi – Stortinget.no
 Nekrolog i Aftenposten 24. november 2006
 Aftenposten 10. mai 1985: «Førstelagmann Astrid (sic) Sverdrup Rynning 70 år: Utholdende, myndig og blid»

Referanser

 Eksterne lenker 


Kategori:Norske dommere
Kategori:Treholt-saken
Kategori:Kommandører av St. Olavs Orden
Kategori:Stortingsrepresentanter 1965–1969
Kategori:Stortingsrepresentanter for Oslo
Kategori:Personer fra Sandefjord kommune